कड़ाके की सर्दी में फसलों की रखवाली
पिछलेकुछ दिनों से गलन सर्दी का असर तेज होने से दोपहर के समय भी लाेग गर्म कपड़ों में लिपटे रहने को मजबूर है। वहीं रात को कड़ाके की सर्दी होने के बावजूद कई किसानों काे रात में खेतों में फसलों की रखवाली और पानी देने का कार्य करना पड़ रहा है।
किसानों का कहना है कि सर्दी का असर फसलों के लिए लाभदायक रहता है, लेकिन तापमान में ज्यादा गिरावट होने पर कुछ फसलों सब्जियों के लिए नुकसान की शुरुआत हो सकती है। बालोद निवासी किसान राजेंद्र मीणा, बोयाखेड़ा निवासी मुकेश मीणा, रोटेदा निवासी महेंद्र बागड़ी ने बताया कि रात को रोजड़े झुंड के रूप में आकर फसलों को चौपट कर जाते हैं। इससे बचाव के लिए रात को तेज सर्दी में अलाव जलाकर रखवाली करनी पड़ रही है।
hin_Deva hin_Deva hin_Deva